**ОТЧЕТЕН ДОКЛАД**

**ЗА ДЕЙНОСТТА НА ЧИТАЛИЩЕ „ ПРОБУДА1952 ” С. ДОБРА ПОЛЯНА, ОБЩ. РУЕН, ОБЛ. БУРГАС ЗА 2022ГОД.**

 Читалище „Пробуда1952” от основаването си до ден днешен, разгаря искрата на знания и просвета сред населението. То е център за общуване с културните ценности и съдейства за превръщането му в културно средище.

**Целите и задачите**, формулирани в Закона за народните читалища, се свеждат в най-общи линии до: развитие и обогатяване на културния живот в селото и свободното време на хората. Допринася за усъвършенстване на знания и интереса към науката, изкуството и културата. То възпитава в дух на родолюбие и общочовешка нравственост и утвърждаване на националното самосъзнание. Библиотечната дейност е една от основните ни дейности и обслужва местното население и учениците от ОУ „ Св. Св. Кирил и Методий”, където учат ученици и от съседните села Каменяк и Средна махала.

 Читалище „Пробуда 1952” е културна институция с богато минало, динамично настояще и благодатно бъдеще. Тук се планират и организират мероприятия, свързани с историята на селото и общината; така също официалните, и религиозно- обредните празници и традиции.

 За Читалище „Пробуда1952” – 2022год. бе една година на предизвикателства. Успяхме да задържим постигнатото ниво на качество на работа, и това ни даде стимул да разширим обхвата на дейности и инициативи.

Онова , което нашите потребители на услуги и членове очакват от нас, а именно: да обединява и приобщава хора в активна възраст за един по активен социален живот за едно по- активно поведение на населението беше отправната точка във всяко начинание през годината.

През изтеклата година читалището работеше за : - обучение на деца и младежи. -изяви на деца. - осигуряване на достъп до информация и четене, чрез общодостъпната си библиотека и информационните и носители, както класически, така и интернет базирани. - подпомага на училището чрез обучение и услуги. - за по добрия имидж на с. Добра поляна и хората на Добра поляна.

Компютърната, мултимедийната и разможителна техниката , която бяхме получихме по проект „ Глобални библиотеки” ни подпомага при подготовка и провеждане на редица мероприятия, освен това придобиха се нови знания и умения при читателите с гарантираната възможност, която им даде да достигнат до глобалното информационно общество. Чрез новостите всички тези услуги обогатиха и подпомогнаха на библиотеката да продължи да се развива като средище за общуване между отделните социални групи и хора.

Читалището провежда различни мероприятия, с които се отбелязват чествания на бележити дати, годишнини и празници.

Първото ознаменувано събитие през 2022г. е:

**Месец Януари**

-06.01- По-случай отбелязване на 174г. от рождението на Христо Ботев- учениците от 5-ти клас представиха в библиотеката на мултимедиен екран изготвените от тях презентации за живота и делото на Христо Ботев, показвайки цялата му дейност като поет, публицист, журналист, преводач, литературен критик, революционер и писател.

-18.01-В библиотеката се отбеляза 140 години от рождението на Алън Милн създателят на любимия детски герой Мечо Пух. По този повод, чрез кратка презентация представяме на читателите „Капчици мъдрост с Мечо Пух“ – любими цитати от книгите на Милн, които доказват, че посланията, скрити в иначе забавната детска история, са истински учебник по живот, за който светът трябва да е безкрайно благодарен на Милн.

-21.01 – Подредена е витрина на тема „Ти посрещна ме на този свят!” от рисунки и книги посветена за Деня на родилната помощ.

На 27.01 в библиотеката се отбеляза 190 години от рождението на Луис Карол. По този повод се проведе инициативата „В света на Алиса“. Служителите на библиотеката предложиха „рисуване на живо“ на най-известната героиня на британския писател, а нарисуваните картини и картички бяха раздадени на всички деца – читатели, посетили библиотеката на този ден, за да оцветят героите от произведенията на Луис Карол и да се запознаят с някои от най-интересните му цитати.

-На 28.01 – По случай 100 г. от рождението на Цветан Ангелов- български писател, известен с „Тихо се сипе първия сняг”- в библиотеката представихме презентация за живота и творчеството му за деца пред ученици от 1- ти клас на ОУ "Св.Св.Кирил и Методий" , с. Добра поляна с класен ръководител г-н Кемал Мустафа.

-31.01-В заемната на библиотеката бяха на посещение редовните читатели на библиотеката и с голям интерес изгледаха изготвената мултимедийна презентация от служителите на библиотеката на тема „В света на влечугите”.

**Месец Февруари**

-Подредена е витрина от рисунки и текстови материали на тема „Алкохолът и децата” по случай Седмица на трезвеността.

 - Библиотеката на НЧ” Пробуда 1952” организира литературен конкурс За написване на писмо, стих есе във връзка с Деня на влюбените.

- Подредена е витрина от книги и фотоси на тема „Твоят един син, Българийо…” за делото на Апостола на свободата Васил Левски, също така и съвместна програма с училището, като програмата започна с представяне на презентация за живота и делото на Васил Левски, след като учениците изнесоха кратък рецитал.

На 21.02. съвместно с училището се организира кратка програма по-случай Международния ден на майчиния език .

-23.02- Съвместна инициатива с училището за Международния ден на розовата фланелка. Не на насилието казаха учениците от ОУ „Св. Св. Кирил и Методий” в Добра поляна . Представена беше презентация от по големите ученици . По малките бяха облечени в розово или закичени с розово сърце. Децата пяха, рецитираха, а на края всички се събраха също в розово сърце, изрисувано в двора на училището. Така учениците за пореден път показаха, че са разбрали колко безценен дар е приятелството.

-25.02- В заемната на библиотеката се откри творческа работилница за изработване на мартеници. „Да сте бели и червени, като слънцето засмени“ –с участниците от кръжока „Сръчни ръце”.

**Месец Март**

 -01.03 -“Баба Марта бързала”- служителката от библиотеката се преоблече като Баба Марта и посети ДГ с.Добра поляна с пожелание за здраве и закичи с мартеница всяко едно дете. На същия ден читалището съвместно с децата от ПГ с. Добра поляна организира празнична програма пред родителите по-случай посрещане на Баба Марта. Служителката от библиотеката / Баба Марта/ беше много щедра с раздаване на мартеници като не пропусна и родителите на децата.

- НЧ„ Пробуда 1952” с. Добра поляна взе участие в организирания от НЧ” Пробуда 1880г.”- гр. Бургас, конкурс за изработване на мартеница „ ЗА ЗДРАВЕ И БЕРЕКЕТ” за което получи грамота за участие.

- НЧ„ Пробуда 1952” с. Добра поляна взе участие във Фото конкурс- Баба Марта-мартенички вързала, организиран от НЧ” Пробуда 1934” с. Ковачите, общ. Сливен, за което получи грамота за участие.

- Секретарят на - НЧ„ Пробуда 1952” с. Добра поляна взе участие в конкурс „ Бабомартенска приказка” за ръчно изработена мартеница, организиран от НЧ” Христо Ботев-1901” с. Зафирово, за което получи награда и диплом **3-място.**

-06.03- Подредена е витрина от стихове и детски рисунки на тема “Мама”.

- НЧ„ Пробуда 1952” с. Добра поляна взе участие в организирания от НЧ” Заря 1898 с. Хаджидимитрово- община Свищов, конкурс за картичка ”За теб, мила мамо” Читалището беше удостоена с грамота за участие и отлично представяне.

-08.03 “Блага вест за тебе мамо”-Съвместно с децата от ДГ с. Добра поляна се организира празнична програма в Стаята на ПГ.С много настроение малчуганите рецитираха стихотворения за мама . Родители, учители и всички гости на програмата останаха очаровани от прекрасните изпълнения на шестгодишните възпитаници.

-18.03 “Пролет моя, моя бяла пролет” – Във фоайето на библиотеката е подредена витрина от пролетни рисунки.

- НЧ„ Пробуда 1952” с. Добра поляна взе участие в организирания от Община Земен онлайн конкурс”Шарени чораье”, за което получи медал и грамота за участие.

На 28.03 в библиотеката се отбеляза 135 г. от рождението на Димчо Дебелянов , български поет и преводач - учениците от местното училище се запознаха с биографията и творчеството на Димчо Дебелянов. Представиха своето информационно табло, направено по случая и гледаха кратък филм за живота и делото му. Ученичките Хатче Фахредин и Фатме Федаил рецитираха стихотворението "Да се завърнеш в бащината къща".

31.03 – „Пролет, здравей” –децата от ПГ с. Добра поляна, съвместно с читалището представиха богата пролетна програма пред директори и родители .

**Месец Април**

-По случай 1 април, Международния ден на хумора и шегата, в библиотеката към НЧ „Пробуда 1952 се ” с. Добра поляна за децата организира прожекция на детския анимационен филм „Хитър Петър и неговите шеги” Като изненада за децата бяхме приготвили торбичката на Хитър Петър пълна с гатанки и скороговорки. Малките момичета и момчета с бързина отговариха на гатанките и със смях повтаряха скороговорките. Всеки бързаше да даде верен отговор, за да изтегли нова гатанка и скороговорка от торбичката на Хитър Петър. Също така децата споделиха каква шега са направили на своите родители и близки. В смях и добро настроение празникът премина неусетно.

-НЧ „ Пробуда1952”с читателите на библиотеката взе участие в конкурс за детска рисунка на тема „ на Приказен герой”, организирана от НЧ” възраждане 1928” с. Бенковски, общ. Кърджали, за което получи грамота за участие и благодарствено писмо.

-За библиотеката на НЧ „ Пробуда 1952” месец Април бе наситен с мероприятия, богат на събития, посветени на книгите и четенето. Тези инициативи бяха свързани с две важни дати – 2-ри април – Международен ден на детската книга и 23-ти април - Световен ден на книгата и авторското право и на превърналия се в традиция Маратон на четенето. Втори април освен Ден на детската книга е и рождения ден на Ханс Кристиан Андерсен, автор на най-популярните приказки на всички времена. В изложба „Вечните детски книги” показахме незабравимите книжки, докоснали всеки от нас. Бяха включени книги на Астрид Линдгрен, Артър Милн, Джани Родари, Карло Колоди, Ангел Каралийчев, Елин Пелин, Валери Петров и много други автори, писали за малките, а и не толкова малки читатели.. Началото беляза срещи с първокласниците от местното училище, на които им бяха раздадени ръчно изработени книгоразделители. Един нов подход за нас за привличане на читатели и създаване на навици за четене и пазене на документалните източници.С потребителите на библиотеката се проведе игра с буквите, в която желаещите подредиха думички.

- По повод годишнината от рождението на великия датски вълшебник, Андерсен, и групово, и индивидуално активни потребители бяха запознати с някои най-основни факти от биографията и творчеството му. Спонтанно се породи въпроса кой каква вълшебна мечта или желание има. Някои от по-интересните отговори бяха: на Есин – да стане като малката русалка за да остави следа, на Еданур– детска планета като в песента на Крисия, на Емир – да издава книги, на Ибрахим – да измисля развлекателни и образователни интернет игри, както и такива, които изискват бързина и сръчност, на Неджибе – да си купи детски магазин. На срещата участниците имаха възможност и да се запознаят с кратка история за Читалището, прочитане и разглеждане на приказки и детски енциклопедии, беше също и представена и Молбата на книгата, в която ги моли да я пазят чиста и здрава.

-На 7 април в библиотеката се проведе забавна игра с децата на ДГ с. Добра поляна. Проявата е част от Общинската кампания „Бъди здрав!“ по повод 7 – Международен ден на здравето, която се провежда от 4 до 10 април 2022 г.

Децата от ДГс интерес слушаха за това колко е важно да спазваме хигиена, да си мием ръцете и зъбите и защо храните, които не са полезни са най-вкусни. Библиотечен специалист прочете част от „Как Йони побеждава зъбните чудовища” – книжка с подвижни елементи, която показва колко е важно миенето на зъбите.

Разделени на два отбора – отбор „Паста за зъби” и отбор „Четка за зъби”, малчуганите трябваше да разделят храните на здравословни и нездравословни, и да ги залепят на усмихнато или намръщено човече.

След това участваха във викторина с въпроси, свързани със здравето, а последната игра беше за време. В нея участниците по най -бързия начин и с подходящия инструмент трябваше да премахнат кариесите от зъбчетата на своите нови приятели от „Здравеландия”. Бързи или не, всички получиха лакомства осигурени от читалището.С усмивки и с пожелание за здраве, децата изпяха песента „Настроение”.

-12.04- За Международен ден на космонавтиката и авиацията Служители на библиотеката представиха пред учениците интересна мултимедийна презентация. Те научиха кой е първият човек в света, полетял в Космоса, коя е първата жена космонавт. Интерес у тях предизвика и полетът на първия български космонавт Георги Иванов , както и разказът за известно звездно градче , намиращо се до столицата на Русия- Москва.

-15.04- НЧ „ Пробуда1952” взе участие в Онлай Национален конкурс” Престилката символ на женското начало”, организиран от НЧ” Просвета1921”с. Злато поле, обл. Хасково, за което получи медал и грамота за участие.

-На 21 април 2022 г. в заемната на библиотеката се проведе празнична беседа и творческа работилница „Червен, червен Великден“. Гостуваха ни Децата от ПГ на ДГ с. Добра поляна. Повод за посещението беше наближаването на един от най-светлите християнски празници Великден. Децата с интерес слушаха празничната беседа, в която библиотечен специалист ги запозна с традициите на празника и красивите обичаи, свързани с него. Научиха за дните от Страстната седмица, великденските люлки, боядисването на яйцата, както и за чудото на благодатния огън.В последвалата великденска работилница малчуганите изработиха шарени великденски яйца ,зайчета с пухкави опашки, които отнесоха за спомен от посещението си в библиотеката.

-На 26 април 2022 г. в библиотеката се проведе час по поезия. По повод 60 години от рождението/25 април/ на поетесата Петя Дубарова, учениците от IV клас на ОУ „ Св. СВ. Кирил и Методий” се включиха в литературната среща под наслов „Най – синьото вълшебство“.Чрез специално изработена голяма книга за Петя Дубарова библиотечен специалист запозна малките гости с живота на младата писателка. Изпод белите страници се разкри огромния талант на поетесата, белязан от желанието й за един по – добър, по – искрен, по-всеотдаен свят, за едно безгранично раздаване на доброта, щастие и усмивки. Творчеството на Петя Дубарова е все така въздействащо и днес и учениците с чувство прочетоха едни от най – хубавите й стихотворения - „Лястовица“ , „Доброта“, „Сбогом, лято“, „Чакай, ветре“ и други. В края на гостуването си с интерес разгледаха библиотеката и изявиха желание да заемат книги за дома.

**Месец Май**

-На 9 май 2022 г., по повод Деня на Европа, на учениците от IV клас на ОУ” Св.Св. Кирил и Методий”,бе представена мултимедийна презентация „Пътешествие в Европа”.

С помощта на парченце от пъзел децата преминаха през подготвителни информационни спирки и научиха какво представлява Европейския съюз и как се управлява, каква е паролата за пътешествието – „Единни в многообразието”. Възпитаниците на училището се запознаха и с историята на обединението на държавите, научиха нови и интересни факти за символите на Европейския съюз – синьото знаме със 12 – те златни звезди, еврото като валутна единица и др. Последва пътешествие в различни страни-членки на Европейския съюз като Швеция, Италия и Австрия. Учениците придобиха знания за държавното устройство, националните символи, официалния език, природата и климата на разгледаните държави.

- Пред библиотеката бе открита читалня на тема „Аз чета с мама”. На мероприятието бяха поканени децата от първи клас и техните родители за да разкажат и да покажат как четат български народни приказки със своите деца.

- 11.05-Ден на библиотекаря- Учениците от 7-ми клас редовни читатели на библиотеката приеха предизвикателството да се включат с ентусиазъм в инициативата „Библиотекар за един ден”.През целия ден те обслужваха читателите. Основната цел на мероприятието беше да бъдат привлечени към книгите и библиотеката по-младите хора и най-вече децата и учениците.

### - На 23.05.в двора на училището се проведе Литературно-музикална програма съвместно с училището. Ученици, учители и гости отпразнуваха 24 май-  Деня на Светите братя Кирил и Методий, на българската азбука , просвета и култура. Директора на училището Г-жа Ереджеб произнесе приветствено слово, а ученици от всички класове под ръководството на своите учители изнесоха литературно- музикална програма.

-На 25.05- за децата от ДГс. Д. поляна и филиалите в салона на читалището гостува театрална група от гр. Бургас. Организираната театрална и концертна програма достави празнично настроение на децата и техните учители. Децата имаха възможност да участват в забавни игри, което им предостави радост и забавление. Накрая всички деца получиха подаръци.

На 28.05- в библиотеката беше отбелязан 110 г. от смъртта на Пенчо Славейков- поетът, който остава неразбран не само от своите съвременници. Представен беше творческият и житейският му път. Участниците в събитието бяха най- редовните читатели на библиотеката.

-На 31.05. - читалището съвместно с децата от Подготвителна група при ДГ с. Добра поляна се проведе литературно- музикална програма, по-случай „ Сбогом детска градина! Здравей първи клас!”

31.05.2022 „Детство мое“ - изложба от рисунки на деца в читалищната библиотека по повод Международния ден на детето – 1 юни;

**Месец Юни**

- На 01.06 Отбелязахме „Деня на детето”, като служителите на читалището поздравихме малките палавници и им раздадохме балони, почерпихме ги с бонбони и лакомства.Накрая им пожелахме да са здрави, усмихнати , детството им да бъде изпълнено с много игри и приключения.

- 02.06.- По-случай отбелязване Деня на Ботев и загиналите за свободата на България се организира мероприятие с редовните читатели на библиотеката, които се запознаха чрез представяне на презентация живота и делото на Христо Ботев05.06– Международен ден на опазване на околната среда – витрина от текстови и снимкови материали.

-На 07.06- в библиотеката беше отбелязан 115 г. от рождението на Младен Исаев –български поет и преводач Представен беше творческият и житейският му път. Участниците в събитието бяха най- редовните читатели на библиотеката.

-„Ваканция, здравей” “ - изложба от рисунки на деца в читалищната библиотека

-„ В заемната на библиотеката се проведе конкурс за рисунка на тема „Моята градина”. Децата оцветяваха и рисуваха най-красивите цветя от градинките им. От оцветените рисунки е подредена изложба. Най красивите класирали на първите три места получиха специални награди от ръководството на читалището.

-Да подвържем и придадем добър вид на старите книги в библиотеката” – работа с деца и доброволци в библиотеката.

24.06- В ранното утро на магичния Еньовден децата от ДГ направиха своето организирано посещение. Бъдещите читатели разгледаха цветните и атрактивни книжки, от които ще могат да заемат за четене вкъщи. Библиотечните специалисти поканиха любознателните малчугани в стаята на приказките, разказаха им какви приказни неща се случва там, показаха им фонда, който се ползва в детската читалня на библиотеката. С нескрит интерес и ентусиазъм децата задаваха въпроси и разглеждаха красиво илюстрираните издания, предизвикали интереса им.На края секретарят на читалището ги почерпи с пресен билков чай и бисквити.

**Месец юли**

***Всички мероприятия са организирани и проведени съобразно мерките за безопасност.***

-„ И това лято в библиотеката”

-Проведени летни занимания по график:

-За по-малките читатели на библиотеката всеки понеделник бяха прожектирани филми по изучени произведения от препоръчителна литература за учениците, всеки петък за по-големите читатели на библиотеката. Вторник ,сряда и четвъртък други най -различни мероприятия като:

-забавни игри на открито, четене на любими приказки, рисунки на асфалт ,редене на пъзели, изработване на оригами, работа с природни материали, и организиран пикник .

-15.07.- В заемната на библиотеката е организиран конкурс от рисунки на тема „Моето родно село”. Участници на конкурса бяха редовните читатели на библиотеката. Класиралите на 1,2,3 места бяха удостоени с грамота.

-Проведени са две групови обучения по ИКТ с деца от 7-9 г. Темите бяха базови познания за работа с компютър, как се роботи с програмите Microsoft word, Publisher, Power Point, търсене на информация в интернет, как се ползват социалните мрежи Facebook, ,Viber, ,WhatsApp и Messenger,;

–В заемната на библиотеката се състоя поредното мероприятие по програма “И това лято в библиотеката“ . Редовните читатели на библиотеката апликираха с намачкани малки цветни топчета от тънка хартия красив лебед и цветна пеперуда. Благодарение на техните сръчни ръце, библиотеката стана по красива.

-На 18.07 – В заемната на библиотеката е подредена витрина от текстови и снимкови материали по-случай 185 години от рождението на Апостола на свободата – Васил Иванов Кунчев (Левски)

-На 18.07 – По-случай отбелязване на 145г. от рождението на Елин Пелин се проведе мероприятие в библиотеката. Пред редовните читатели беше представена на мултимедиен екран презентация за живота и творчеството на автора, показвайки цялата му дейност като български писател, наричан “певец на селото” и неговите герои „Ян Бибиян“, последвана от щафетно четене на откъси от негови произведения.

-На 22.07- В библиотеката се отбеляза 80г. /23.07/от разстрела на Николай Йонков Вапцаров -български поет. Запознати бяха читателите с живота и творчеството му.

-На 25.07 – В библиотеката се отбеляза 220г. от рождението на Александър Дюма /24.07/, френски писател. Чрез мултимедийна презентация читателите се запознаха с живота и творчеството му. Срещата продължи с интересно и забавно четене на най-известния му роман „Дартанян и тримата мускетари”

-В заемната на библиотеката се организира мероприятие по- случай „Културата на моя етнос”- На присъстващите бяха прожектирани на мултимедиен екран кадри от местните обичаи и традиции.

**Месец август**

-С помощта на редовните читатели на библиотеката се организира Санитарен ден – почистиха се заемната за възрастни, заемната за деца и салона на читалището. Също така се подреди книжния фонд по азбучен ред, почистиха се рафтовете за книги и се подлепиха скъсаните.

-Поредното занимание на библиотеката беше прожектирането на детски филми с мултимедия в детския отдел на библиотеката. Участниците на мероприятието бяха по малките ни редовни читатели.

-На 15.08- в библиотеката се проведе литературна викторина „Лятното четене е приключение“. Всички момчета и момичета обичат да четат книги, но най-вече обичат да четат приказки. В крайна сметка приказките са магия. Служителите на библиотеката проведоха състезания на тема: „Най-добро познаване на приказките“, за верен отговор бе присъдена значка. Задачите бяха свързани: със заглавието на произведенията, героите на приказките или с авторите, които са ги написали. Всички участваха с голям интерес в състезанията: „Познай героя на приказка“, „Вълшебна кутия“, „Интелектуалец“. Всеки от тях се стремеше да покаже знанията си, преценяваше се колко добре познава любимите си приказки. В края на събитието победителите бяха: Али, Окан, Джансу и Гюлсум. Те бяха наградени с малки награди като стимул.

-На 17.08. – В заемната на библиотеката се проведе конкурс с читателите и потребителите на библиотеката на тема “Рисувам своите мечти” по програма “Забавно лято в библиотеката”. Целта на конкурса е да стимулира развитието на детското творчество и въображение и да даде възможност на децата да споделят своите мечти. Мечтите им бяха да станат астронавти, ветеринарни лекари, дизайнери и певци. Накрая на конкурса всички ученици бяха наградени с грамота и лакомства.

– На 19.08 /петък / в заемната на библиотеката се отбеляза 120г./ 21.08./ от рождението на бележития детски писател Ангел Каралийчев. Редовните читатели на библиотеката се запознаха с живота и творчеството му. Колективно се четоха и обсъдиха най-хубавите му “Български народни приказки”.

**Месец септември**

-На 02.09-. в читалищния салон се организира детско шоу “Сбогом лято” по-случай закриване на ваканцията . Децата откриха мероприятието с впечатляващо шоу от танци и продължи с почерпка. Така заредени с приятни емоции и преживявания казаха “Сбогом лято” в очакване на следващото.

-На 06.09. – Отбелязано е деня на Съединението на Княжество България с Източна Румелия с подреждане на витрина от текстови и снимкови материали.

-На 08.09. - В заемната на библиотеката е подредена пъстра есенна изложба на тема “Плодородна и златна есен” - с дарове от природата и красиви рисунки. Есента не е само сезон, тя е велик художник! Топлите й цветни багри и ароматни дарове претвориха в красиви рисунки на художничките Анифе Хюсеин и Хатче Юмер.

-На 13.09. - В заемната на библиотеката е подредена тематична витрина от рисунки и стихове на тема - “Здравей, родно училище”.

-На 15.09. - “Отново на училище”- Литературно-музикална програма в двора на училището по-случай откриването на новата учебна 2022-2023г.

-На 16.09. - В библиотеката се отбеляза 120г. от рождението на Камен Зидаров -български поет , преводач и драматург. Запознати бяха читателите с живота и творчеството му.

-За поредна година НЧ” Пробуда1952” се включи в най-голямата национална доброволческа инициатива "Да изчистим България заедно". Група ентусиазирани ученици, родители , учители и кмета на селото почистихме околностите на училищния двор, детски площадки, паметниците около селото, пътя около селото и местата за отдих.Кампанията „Да изчистим България заедно” на bTV Media Group е най-мащабната доброволческа инициатива у нас, която цели да изгради обществена чувствителност по въпросите, свързани с опазването на околната среда и да направи България чиста в дългосрочен план.

През 2022 инициативата се проведе под надслов „Подай ръка на природата“ и е насочена към личната отговорност и принос в грижата за чистотата на планетата, бъдещето и възпитанието на децата.

Благодарим на нашите доброволци! Защото добрият пример тръгва от нас самите!

-На 21.09. - В библиотеката се отбеляза 75г. от рождението на Стивън Кинг– американски писател. Чрез мултимедийна презентация читателите се запознаха с живота и творчеството му.

-На 23.09- Пуснати са предупредителни писма за закъснели читатели.

-На 28.09. - Всяка година – вече е като традиция – в библиотеката правим малък празник за посрещане на първи клас в библиотеката.  Изненада както за малките ученици от местното училище, така и за тяхната учителка, беше интересно представената програма от по-големите ученици от 4-те класове с класен ръководител г-н Смаил. Те бяха подготвили откъси и предмети от известни детски приказки, а любими приказни герои въведоха първокласниците в необятният свят на книгите. Малките ученици показаха, че вече са грамотни и заслужават да станат читатели. Научиха колко много неща им предлага библиотеката – книги, енциклопедии, списания и др. Като се запознаха с молбата на книгата, разбраха, че книгите трябва да се пазят и връщат навреме, защото се ползват от много деца. След като бяха въведени и запознати с услугите и правилата, необходими за да станеш  „ЧИТАТЕЛ” и „ПОЛЗВАТЕЛ” на читалищната библиотека, учениците от първи клас обещаха, че ще станат редовни и съвестни читатели.

-На 29.09. - В библиотеката се отбеляза 475г. от рождението на Мигел де Сервантес Сааведр, испански писател . Читателите се запознаха с неговото творчество и колективно четоха първа част от романа му “Дон Кихот” , който се смята за една от  най-емблематичните в испанската и световна литература.

 **Месец Октомври**

* 1. Ден на възрастните хора”Баба и внуче в света на интернета”- В библиотеката бяха поканени баби на всеки един малък читател . Те им показаха първите стъпки за работа с компютър.Някои от тях нямаха никакви познания как да работят с компютър и от това как се държи мишката. Много от тях я хващаха на обратно или не я виждаха на екрана. Получаваше се различни забавни ситуации. На моменти дори се паникьосваха. Но в края, когато се отпуснаха, вече виждаха резултата от усилията.

04.10 – Изготвена е витрина от текстови и снимкови материали по-случай Световния ден за защита на животните.

05.10 – По-случай световния ден на учителя е изготвено поздравителен адрес и изпратен до учителския колектив на ОУ "Св. Св. Кирил и Методий" , с. Добра поляна.

13.10 – В библиотеката се отбеляза 85 г. от смъртта на Йордан Йовков - български писател, класик на българската литература. Участниците в събитието бяха учениците от местното училище ОУ "Св.Св.Кирил и Методий" с. Добра поляна. Представен беше творческият и житейският му път след което колективно се чете книгата "Разкази за деца".

**Месец Ноември**

01.11 – „Поклон вам, будители народни”- Беше организирано съвместна програма с от ОУ "Св.Св.Кирил и Методий", по-случай Деня на народните будители.

– В библиотеката беше отбелязана 125 г. от рождението на Асен Разцветников - български писател и преводач като читателите се запознаха с личността на големия български писател и неговото творчество за деца.

9.11 – В библиотеката се отбеляза 141 г. от рождението на Йордан Йовков- български писател и драматург (1880- 1937). Чрез мултимедийна презентация читателите се запознаха с живота и творчеството му.

14.11 - В библиотеката се отбеляза 115г. от рождението на Астрид Линдгрен (1907-28.01.2002),шведска писателка за деца. Запознати бяха читателите с живота и творчеството и.

16.11– Изготвена е витрина от текстови и снимкови материали по-случай отбелязване на Деня на толерантността.

На 17.11 в библиотеката се отбеляза 195 години от рождението на Петко Рачов Славейков **–** български възрожденец, преводач, фолклорист, публицист и общественик. Гости на мероприятието бяха учениците от местното с учител г-жа Фикрие Рюстем. Колективно се чете и обсъди най-хубавата поема в българската литература - "Изворът на Белоногата",най-хубавите му стихотворения и басни, избрани пословици и поговорки, както и част от неговата "Автобиография".

29.11 - В библиотеката се отбеляза 220г. от рождението и 190г. от смъртта на Вилхелм Хауф**-**немски автор, един от най-сладкодумните разказвачи на детски приказки.Изготвена беше тематична витрина от негови книги.

**Месец Декември**

01.12 – В заемната на библиотеката е изготвена мултимедийна презентация и дискусия на тема „Час по здраве” по повод Международния ден за борба със СПИН. Участниците в мероприятието бяха учeниците от 7-ми клас на местното училище ОУ "Св.Св. Кирил и Методий" с. Добра поляна.

07.12– В библиотеката се отбеляза 140 г. от рождението на Георги Райчев -български писател и драматург .Чрез мултимедийна презентация читателите се запознаха с живота и творчеството му.

09.12– В библиотеката се отбеляза 80г. от рождението на Стефан Данаилов-български киноактьор .Заедно с редовните читатели на библиотеката се изгледа на мултимедиен екран филма "Завръщане".

16.12 - В библиотеката се отбеляза 105г. от рождението на Иван Пейчев български поет и драматург. Запознати бяха читателите с живота и творчеството му.

16.12 – Участниците в кръжока „Сръчни ръце” за пореден път изработиха най-красивите коледни картички и бяха изпратени до кметове , директори, учители и родители.

На 16.12 В читалището се организира конкурс за най-красива сурвачка, на най- красива рисунка и най-красива картичка. Най-добрите творения на сръчните участници бяха отличени с грамоти.

21.12 – В заемната на библиотеката е изготвена традиционна изложба на сурвакници и коледни картички.

- Със съвместната организация на читалището и училището в коридора на училището се проведе благотворителен Коледен кулинарен базар.

23.12- В заемната на библиотеката се отбеляза 45г. от смъртта на Чарли Чаплин американски актьор,режисьор, сценарист и композитор. Гости на библиотеката бяха учениците от 7 ми клас на ОУ “Св. Св. Кирил и Методий”. За техния интерес от служителите на библиотеката бе представена мултимедиен екран презентация на тема “[Чарли Чаплин: Живот в снимки ”, по този начин те се запознаха с живота му, неговите цитати и филми.](https://momichetata.com/retro/carli-caplin-zivot-v-snimki)

– Изготвена е витрина от зимни рисунки на тема „Добре дошъл Дядо Коледа”.

- „Тиха нощ, свята нощ” – приказна коледна програма съвместно с училището се проведе в салона на читалището. Сцената се оказа малка за толкова много талантливи деца. Коледен дух, магическа атмосфера, вълнение и нетърпение се четеше в погледа на всяко едно дете, докато на сцената се появи Дядо Коледа, който ги зарадва с много подаръци.

**И Н Ф О Р М А Ц И Я**

**ЗА ПРИХОДИТЕ И РАЗХОДИТЕ НА ЧИТАЛИЩЕ „ ПРОБУДА1952 ” С. ДОБРА ПОЛЯНА, ОБЩ. РУЕН, ОБЛ. БУРГАС ЗА 2022ГОД.**

**ГОСПОДИН ОБЩИНСКИ КМЕТ**,

,

 През изминалата 2022 година Читалище „ Пробуда1952” с. Добра поляна към 01.01.2022г. имаше наличност в размер на **9 332лв.**/осем хиляди петстотин и деветдесет и два/, а като приходи получи от Община Руен субсидия в размер на общо: **24 746лв** /двадесет и две хиляди деветстотин шестдесет и осем /,от спечелен проект за книги **1 337лв**/ хиляда двеста и пет/, собствени приходи събрани от такси е в размер на **143.** / деветдесет и два/. Или всичко приходи за цялата 2022год бяха в размер на **35 558лв.** тридесет и две хиляди осемстотин педесет и седем/.

 Разходите бяха в размер на **22 141лв**.двадесет и три хиляди петстотин двадесет и пет /, която сума беше изразходвана за следното, както следва:

1. Запл. и възнаг. на перс. нает по труд. Прав ............ **14 449лв.**

2. Соц. осигуровки за ф.” Общ. осигуряване ............ **1 551лв**

3. Вноски за фонд “ Т З “ и “ДЗПО” ............... **478лв.**

4. Здр. осигур. вноски от работодателя ............. **914лв**.**.**

5. Командировки ………… **228лв.**

6.Материали, горива ,енергия, интернет, външни услуги и представителни разходи- общо **4 521 .** - в това число влизат разходи за ел.енергия, вода, , за канцеларски материали и столове, за почистващи препарати, за книги,пердета, работно облекло , за абонамент на периодично издание, такса банка и годишна такса интернет.

 **ВСИЧКО РАЗХОДИ:………………..................................... 22 141лв**.

 **За всички направени разходи си има оправдателни документи пазят се грижливо.**

 В наличност в края на годината или към 01.01.2023 год. е в размер на : **13 417лв**.

 Библиотечната дейност към читалището също е на нужната висота. В момента библиотечният фонд наброява **9 657** библиотечни единици, като периодично се обновява , съдържащ худ. литература, детска литература и литература от различни области и отрасли.

Набавените библиотечни документи бяха / общо / 148 тома. Закупени на стойност 1 458 /хиляда четиристотин петдесет и осем. По вид всички са книги. Отчислените книги са 53 бр.

Общият брой на читателите за цялата 2022год / общо / е 216, като: - до 14год. възраст-145 , над 14 год. възраст –71.

 Посещенията през изминалата 2022година бяха общ бр. 2 824 от тях за ползване на компютрите: 1 171 , а заетите библ. документи –3 603бр.